### Resume

Arbejdsmarkedsudvalget skal til Byrådet indstille valg af 1 medlem til bestyrelsen for den selvejende institution Give-Grindsted Uddannelsescenter.

### Sagsfremstilling

Give-Grindsted Uddannelsescenter er en selvejende institution, hvis formål er at udøve skole- og uddannelsesaktiviteter inden for områderne; danskuddannelse, voksenundervisning, uddannelsesvejledning, kompetenceudvikling samt aktiviteter i tilknytning hertil, med det formål at styrke udviklingen i lokalsamfundet.

Ifølge vedtægternes § 5 udpeger Vejle Kommune 1 medlem til bestyrelsen, der udgør institutionens øverste myndighed. Arbejdsmarkedsudvalget skal derfor indstille til Byrådet, hvilket medlem, der vælges til bestyrelsen.

Bestyrelsen består af 6 medlemmer, og fordeler sig således;

* 1 medlem fra [adresse] kommunalbestyrelse,
* 4 medlemmer fra arbejdsgiverforeningerne
* 1 medlem fra Uddannelsescentret

Bestyrelsen holder cirka fire årlige møder.

Indstillingen foretages jf. styrelseslovens § 24 som flertalsvalg, medmindre udvalget er enige om andet.

Der kan ydes befordringsgodtgørelse, jf. styrelseslovens § 16, stk. 4, litra b. Der kan ligeledes ydes erstatning for dokumenteret tabt arbejdsfortjeneste, jf. styrelseslovens § 16, stk. 3, litra b – forudsat denne ordning er valgt af det enkelte medlem.

### Historik

Økonomi- og arbejdsmarkedsdirektøren indstiller 20. januar 2022, pkt. 6:

at Arbejdsmarkedsudvalget indstiller til Byrådet, at der indstilles 1 medlem til bestyrelsen for Give-Grindsted Uddannelsescenter.

Beslutning fra Arbejdsmarkedsudvalget, 20. januar 2022, pkt. 6:

Arbejdsmarkedsudvalget indstiller Boe Sørensen som medlem af Give-Grindsted Uddannelsescenters bestyrelse.

### Beslutning

Byrådet valgte Boe Sørensen.

Fraværende Julius Mathiesen. I stedet mødte Uffe Olsen.